 Ugaas Cumar: Horta nimankaas aad magacowday marka hore waa niman ka tirsan beelaha aanu odayaasha u nahay, waxayna xuquuq iyo mudnaan u leeyihiin inta kuwa kale ee na eedaynayaa ay leeyihiin, waxba is-ma-dheera oo waa laba nin oo beelaha aanu odayaasha u nahay ka tirsan waa qodob, qodobka labaad annaga hawshayada oo aan ahayn ceebayn marka runta loo hadlo iyo in qofka dembi la saaro, laakiin haddii qof la ceebaynayo dadkaanu masuuliyadaha u dhiibanay oo ilaa lix sano nagu soo maamulayey oo dalkii masuul nooga ahaa oo xilal waaweyn aanu ka filayney inta ay hawl qabteen oo hawsha aanu u dirsanay ay ka qabteena maanta waan sheegi kari lahaa haddaan nin wax ceebaynaya ahay, inta ay dalka dhib u geeysteen Bad iyo Berrina waan sheegi lahaa haddaan ahay nin doonaya inuu dad faro ku fiiq-fiiqo, laakiin waanan doonayn inaan cidna faraha ku fiiqo, shaqadayduna ma aha inaan wax ceebeeyo, waa inaan wax asturo. 